Vegskulder

En **vegskulder** er et felt på utsiden kjørebanen til en veg. På vanlige veger finnes det ofte en skulder på hver side av vegen. På motorveger er skulderen ofte bred nok til at biler kan ta et nødstopp, og det er også ofte vegskuldre mot median eller midtdeler. Skulderen er oftest en buffersone som ikke er beregnet for bruk av gjennomgangstrafikk, selv om det finnes unntak. I landlige eller tettbebygde områder merkes vegskulderen av og opp som sykkelfelt eller sykkelskulder.

## Formål
Skuldre kan brukes til mange ulike ting, og dette kan variere en del mellom ulike land.

* Ved en nødsituasjon eller havari kan en bilist trekke ut i skulderen for å komme seg ut av trafikkstrømmen og oppnå bedre trygghet
* Asfalterte skuldre uten andre trafikanter gir ekstra plass dersom man mister kontroll eller trenger plass for en unnamanøver, for eksempel for å manøvrere unna noen som kjører i feil kjøreretning eller får skrens
* I noen landlige områder uten fortau eller sykkelveg kan fotgjengere og syklister ha lov til å gå eller sykle på skuldrene. Selv om direkte påkjørsel bakfra utgjør en liten del av påkjørsler av syklister så er de forbundet med betydelig økt risiko for dødsfall. Data samlet inn av OECD indikerer at landlige steder står for 35% eller mer av dødsulykker på sykkel i Danmark, Finland, Frankrike, Storbritannia, Japan, Nederland og Spania. Danskene har funnet at separate sykkelveger fører til reduksjon i landlige kollisjoner.
* På veger med fortau renner ofte overflatevann fra vekk fra kjørefeltene og ut i skuldrene, hvilket reduserer risikoen for vannplaning eller vannsprut på fotgjengere som bruker et tilstøtende fortau
* Asfalterte skuldre flytter vann lengre bort fra kjørefeltene før det kan trenge inn i underlaget, og øker den forventede levetiden til vegbanen
* Skuldre gir ekstra strukturell støtte av vegbanen
* I enkelte land kan utrykningskjøretøy som ambulanse, brannbiler og politibiler bruke skulderen for å omgå trafikkork
* Aktiv trafikkstyring brukt på trafikkerte flerfeltsveier kan i perioder med store trafikkmengder tillate kjøring på skulderen av generell trafikk i redusert hastighet
* Noen steder kan busser bruke vegskulderen for å kjøre forbi sakte eller stillestående trafikk
* I noen land er det tillatt for lastebilsjåfører å parkere i skulderen for å hvile hvis det ikke er tilgjengelige parkeringsplasser eller rasteplasser
* I noen land er parkering i skulderen ikke forbudt, og brukes for eksempel av sopp- og bærplukkere


Metrobus_shoulder_bypass_in_Arlington,_VA.jpg|alt=bus on shoulder|Dulles Airport Express omgår trafikken ved å bruke vegskulderen
Interstate_405_northbound_shoulder_bypass_near_Bothell,_WA.jpg|Elektronisk skilt som indikerer at vegskulderen kan brukes i rushtiden (Interstate 405 nær Seattle, Washington, USA)
Emergency_Shoulder_Use_Eastbound_Interstate_4_Before_Hurricane_Irma.webm|Nødbruk av skulder (kun venstre skulder) implementert i Florida på østgående Interstate 4 dagen før orkanen Irmas ankomst


## Se også
* Kollektivfelt, kjørefelt reservert for kollektivtransport
* Grøftekant, vegetasjonsstripe ved siden av kjørebanen til en veg eller mellom to veger
* Rumlefelt, trafikksikkerhetstiltak som består i ekstra markering av kantlinje eller midtlinje i veibanen

## Referanser


## Eksterne lenker
*